Valtuustoaloite: Kunnioittaen keskusteleva Ylöjärvi

Hyvin sanottu on Ylen ja Erätauko-säätiön vetämä viisivuotinen hanke, jolla pyritään

vahvistamaan suomalaisen keskustelukulttuurin parhaita puolia ja luomaan turvallisia

keskusteluympäristöjä. Samalla vahvistetaan suomalaisten luottamusta ja ymmärrystä

toisiaan kohtaan.

Hankkeen tavoitteena on kohottaa suomalaisen keskustelukulttuurin tasoa ja innostaa

ihmisiä mukaan toisia kunnioittavaan, erilaisia näkemyksiä arvostavaan keskusteluun.

Hyvin sanottu -hanke sijoittuu vuosille 2021–2026 ja siinä on mukana laaja joukko

yhteistyökumppaneita. Hankkeen yhteistyökumppaneiksi ovat lähteneet jo useat

kansainväliset ja paikalliset toimijat, kuten Helsingin-, Hämeenlinnan-, Lahden-, Orimattilan- ,

Oulun- ja Turun kaupungit sekä Hollolan ja Tuusulan kunnat. Myös useita Suomen

seurakuntia on jo sitoutunut Hyvin sanottu -hankkeen tavoitteisiin ja toimintaperiaatteisiin.

Hankkeeseen osallistuvilta ei edellytetä hankkeen rahoitukseen osallistumista. Hankkeessa

mukana olevat toimijat ovat rakentamassa kunnioittavammin keskustelevaa Suomea.

Hankkeen myötä voi löytyä uusia tapoja toimia, uusia yhteistyökumppaneita ja

mahdollisuuksia vaikuttaa, kuten vaikkapa luoda mahdollisuuksia rakentavalle ja

kunnioittavalle keskustelulle.

Ylöjärven Keskustan valtuustoryhmän mielestä Ylöjärvellä kaivataan rakentavampaa ja toisia

kunnioittavampaa keskustelukulttuuria. Esitämme, että Ylöjärven kaupunki lähtee mukaan

Hyvin sanottu – Bra sagt! -hankkeeseen ja hyödyntää kokonaisuutena hankkeen tarjoamia

mahdollisuuksia keskustelukulttuurin vahvistamiseksi ja sitä kautta kuntalaisten osallisuuden

ja hyvinvoinnin edistämiseksi.

Vuoden 2021 osalta hankkeen tiimoilta osallistujien toimesta järjestettävät tapahtumat ovat

jo valikoituneet, joten Ylöjärven osalta laajempi yhteistyö alkaisi vuonna 2022. Tämä ei

kuitenkaan sulje pois sitä, etteikö hankkeen aineistoa ja palveluita voitaisi hyödyntää

kaupungin toiminnassa jo vuonna 2021.

Ylöjärvellä 24.5.2021

Keskustan valtuustoryhmä

Riitta Koskinen ym.